ఎంటర్ ది డ్రాగన్

ఎంటర్ ది డ్రాగన్ 1973 లో రాబర్ట్ క్లౌస్ దర్శకత్వంలో విడుదలైన మార్షల్ ఆర్ట్స్ చిత్రం. ఇందులో బ్రూస్ లీ, జాన్ శాక్సన్, జిమ్ కెల్లీ  ప్రధాన పాత్రల్లో నటించారు. ఇది బ్రూస్ లీ 1973 జులై 20 లో మరణించక ముందు పూర్తయిన ఆఖరి చిత్రం. అమెరికన్, హాంగ్ కాంగ్ దేశస్థులు కలిసి సంయుక్తంగా నిర్మించిన ఈ చిత్రం బ్రూస్ లీ మరణించిన ఒక నెల తర్వాత 1973 ఆగస్టు 19 న లాస్ ఏంజిలెస్ లో ప్రీమియర్ ప్రదర్శించారు. ఇది అప్పట్లో ప్రపంచ వ్యాప్తంగా 400 మిలియన్ డాలర్లు (ద్రవ్యోల్బణాన్ని బట్టి ప్రస్తుతం 2 బిలియన్ డాలర్లు) వసూలు చేసింది. దీని బడ్జెట్ 850,000 డాలర్లు. బడ్జెట్ కంటే 400 రెట్లు ఎక్కువ డబ్బులు వసూలు చేసిన ఈ చిత్రం అత్యంత లాభాలు పొందిన చిత్రాల్లో ఒకటి. అలాగే అత్యంత విజయవంతమైన మార్షల్ ఆర్ట్స్ చిత్రం కూడా.

ఎంటర్ ది డ్రాగన్ అతి గొప్ప మార్షల్ ఆర్ట్స్ చిత్రంగా చాలామంది కొనియాడారు.

 మూలాలు